open-index/open-wikipedia-markdown huggingface dataset:
Lahojärv

**Lahojärv** (myös *Moisekatsi järv, Mõisajärv, Lohujärv, Lahujärv*) on Viron Põlvamaalla Põlvassa  sijaitseva järvi.

## Maantietoa
Lahojärv on 380 metriä pitkä ja 100 metriä leveä, ja sen pinta-ala on 2,7&nbsp;hehtaaria. Se sijaitsee lähellä vedenjakajaa niin, että laskuojan virtaussuuntaa on vaikea päätellä varmasti oikein. Sille on tässä määritetty oja suoraan Ahja jõgeen. Järven ympäristö on soistunut ja autio, vaikka sen luo tulee tiet kolmelta suunnalta. Järven suurin syvyys on 6 metriä ja rantaviivan pituus on 900 metriä.Rannat ovat metsämaata, joka on hieman soistunutta.

## Järven luokittelu ja ekologia
Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti asidotrofiseksi järveksi, jonka vesi on samanaikaisesti sekä humuspitoista että mineraalipitoista  (, AT).

## Vesistösuhteita
xxx kuuluu Narvanjoen vesistöalueen Emajoen valuma-alueeseen, jonka Ahja jõen valuma-alueella se sijaitsee. Sen valuma-alueen pinta-ala on 20 hehtaaria. Järveen tulee lyhyitä metsäojia ja sen laskuojaa on vaikea määrittää. Se saattaa laskea suoraan Ahja jõgeen, joka virtaa sen länsipuolella.

## Lähteet
Elemisiini

**Elemisiini** on fenyylipropeneeni ja luonnollinen orgaaninen yhdiste. Sitä esiintyy useissa kasveissa. Elemisiinistä on myös jalostettu meskaliinia. Elemisiini on myristisiinin ohella yksi muskottipähkinän antikolinergisista kemikaaleista.

## Lähteet

## Aiheesta muualla
* PubChem: Elemicin 
* Human Metabolome Database (HMDB): Elemicin 
* Food Component Database (FooDB): Elemicin 
* Kyoto Encyclopedia of Genes and Genomes (KEGG): Elemicin 
* Pherobase: Semiochemical - elemicin 
* Dr. Duke's Phytochemical and Ethnobotanical Databases: Elemicin 
* ChemBlink: Elemicin
Fenyylipropeenit

**Fenyylipropeenit**, propenyylifenolit, alokenyylibentseenit ja allyylibentseenit ovat fenyylipropanoideja joihin on kiinnittynyt bentseenirengas, ja niihin on myös liittynyt allyyliryhmä. Ne ovat usein monolignolien johdannaisia.

## Katso myös
* Myristisiini
Indulis Bikše

**Indulis Bikše** (s. 15. syyskuuta 1995) on latvialainen hiihtäjä. Hän debytoi FIS maailmancupissa Rukalla marraskuussa 2015.

## Lähteet
7-PET

**7-PET** on K. W. Bentleyn löytämä voimakas opioidi, se on 300 kertaa morfiinia vahvempi suhteessa painoon. Se on sukua etorfiinille, joka on voimakas analgeetti ja jota käytetään lähinnä suurten eläinten sedaatiossa.

Etorfiinista poiketen 7-PET:iä ei ole luokiteltu laittomaksi huumausaineeksi, mutta sen luokittelua laittomaksi on suunniteltu Yhdysvalloissa, Kanadassa, Australiassa ja Uudessa-Seelannissa.

## Lähteet
Akste järv

**Akste järv** (myös *Magari paisjärv*) on Virossa Põlvamaalla Põlvassa sijaitseva järvi.

## Maantietoa
Akste järv sijaitsee Aksten kylässä Mikalsaaren laaksossa. Sen pinta-ala on 5,5&nbsp;hehtaaria. Se on 580 metriä pitkä ja 150 metriä leveä ja sen rantaviivan pituus on 1,4 kilometriä. Järven suurin syvyys 4,3 metriä. Se sijaitsee peltomaiden länsipuolella metsikössä ja sen rannoilla on neljä kiinteästi asuttua tilaa.

## Järven luokittelu ja ekologia
Akste järv on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti asidotrofiseksi järveksi, jonka vesi on samanaikaisesti sekä humuspitoista että mineraalipitoista (, AT).

## Vesistösuhteita
Akste järv kuuluu Narvanjoen vesistöalueen Emajoen valuma-alueeseen, jonka Ahja jõen valuma-alueella se sijaitsee. Järvestä alkava laskuoja yhtyy Akste ojaan, joka yhtyy vuorostaan Ahja jõgeen.

## Lähteet
Lormetatsepaami

**Lormetatsepaami** on bentsodiatsepiini jolla on hypnoottinen, ahdistusta poistava, antikonvulsiivinen, sedatiivinen ja lihaksia rentouttava vaikutus. Sitä käytetään yleensä unettomuuden hoitoon.

Kemikaalia ei ole hyväksytty lääkekäyttöön Yhdysvalloissa tai Kanadassa, mutta sitä myydään Alankomaissa 1 ja 2 mg tabletteina tuotenimillä *Lormet* ja *Noctamid*. Sitä myydään myös Yhdistyneissä kansakunnissa 0,5 ja 1 mg tabletteina lyhytaikaiseen keskivaikean tai vaikean unettomuuden hoitoon.

## Stereokemia
Lormetatsepaamissa on kiraliakeskus. Ainetta käytetään lääkkeenä rasemaattimuodossa.

## Lähteet
Ramiro II

**Ramiro II** voi tarkoittaa seuraavia:

* Ramiro II, Leónin kuningas vuosina 930–951
* Ramiro II, Aragonian kuningas vuosina 1134–1137.
Brännäs

**Brännäs** on ruotsinkielinen sukunimi, joka on muun muassa seuraavilla henkilöillä:

* Gösta Brännäs (1904–1928), suomalainen nyrkkeilijä, Tauno Palon veli
* Karl Johan Brännäs (1835–1900), suomalainen maanviljelijä ja valtiopäivämies
* Sylvi Palo (ent. *Brännäs*, o.s. *Sakki*) (1911–1987), suomalainen näyttelijä, Tauno Palon puoliso
* Tauno Palo (ent. *Brännäs*, *Paloniemi*) (1908–1982), suomalainen näyttelijä, Gösta Brännäsin veli, Sylvi Palon puoliso, Karl Johan Brännäsin veljenpojan poika
Kubrat

**Kubrat** oli bulgaarien päällikkö, joka kapinoi avaareja vastaan perustaen eri heimojen liitosta muodostuneen Suur-Bulgarian nykyisen Ukrainan alueella.

600-luvun alussa bulgaarit nousivat Konstantinopolin patriarkka Nikeforoksen mukaan avaarien kaania vastaan Kubratin johdolla. Kapina ajoittui pian avaarien tekemän epäonnistuneen hyökkäyksen jälkeen vuonna 626. Kapina palveli Bysantin valtakunnan sotilaallisia etuja ja Kubrat muodostikin läheiset diplomaattiset yhteydet keisari Herakleioksen kanssa. Avaarien kukistamisen jälkeen Kubrat perusti niin sanotun vanhan suur-Bulgarian alueelle, jonka useimmat tutkijat sijoittavat Krimin niemimaan pohjoispuolelle Dneprjoen molemmin puolin.

Kubratin muusta toiminnasta tiedetään vain hyvin vähän. Suhteillaan Bysantin valtakuntaan Kubrat ilmeisesti sai arvon *patrikios* (patriisi), joka käytännössä tarkoitti arvovaltaa ja mahdollisesti myös Bysantista saatua rahaa. Tätä tukee Dneprjoen varren alueelta tehdyt rahalöydökset, joissa on 500- ja 600-luvuilla hallinneiden keisarien lyöttämiä kolikoita. Löydöistä on myös päätelty, että rahan lähettäminen loppui ennen vuotta 630 Konstans II:n valtakaudella. Tuolloin muslimit olivat vallanneet monet Bysantin vauraimmista alueista ja valtakunta ei enää ehkä kyennyt tukemaan liittolaisiaan. Toisaalta samoihin aikoihin löydöksiä on tehty kasaarien hallitsemilta alueilta ja tarkoituksena on ehkä ollut muodostaa liitto vaikutusvaltaansa kasvattaneiden kasaarien kanssa bulgaarien kustannuksella. Nikeforoksen ja pyhittäjä Theofaneksen teosten mukaan Suur-Bulgarian valtio hajosi Kubratin kuollessa hänen viiden poikansa johtamiin joukkoihin. Batbaian pysytteli Suur-Bulgarian vanhalla alueella ja Κotrag muutti lähistölle Dneprjoen toiselle puolelle. Neljäs poika muutti Pannoniaan ja liittoutui avaarien kanssa viidennen muuttaessa vastaavasti Pentapolikseen Ravennaan liittoutuen Bysantin valtakunnan kanssa. Asparuh, kolmas Kubratin pojista, muutti johtamansa joukot puolestaan Tonavan suulle ja perusti ensimmäisen Bulgarian valtakunnan hänen voitettuaan Bysantin valtakunnan joukot vuonna 680 tai 681.

## Lähteet
Yhdistetty talviolympialaisissa 1928

**[[Yhdistetty|Pohjoismaisen yhdistetyn]]** kilpailu vuoden 1928 talviolympialaisissa käytiin samalla kuin kisojen 18 kilometrin maastohiihto ja mäkihyppykilpailut. Kilpailun kaikki mitalisijat menivät norjalaisille. Johan Grøttumsbråten voitti olympiakultaa selvällä erolla muihin kilpailijoihin. 

## Lopputulokset

## Lähteet
Maastohiihto talviolympialaisissa 1928

**[[Maastohiihto|Maastohiihdossa]]** kilpailtiin vuoden 1928 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Hiihtoladut kulkivat Sankt Moritzia ympäröivillä kukkuloilla. Kilpailujen 50&nbsp;km hiihtomatka jäi historiaan säiden ansiosta. Föhn-tuulen lämmittämillä rinteillä lämpötila nousi kilpailun aikana 0&nbsp;°C:sta 25&nbsp;°C:seen, mikä aiheutti vaikeuksia lumiolosuhteille.

Kaikki mitalisijat menivät Norjaan ja Ruotsiin. Norja saavutti kolmoisvoiton 18&nbsp;km matkalla ja Ruotsi 50&nbsp;km matkalla.

## Osallistuneet maat
Maastohiihtokilpailuihin otti osaa 71 urheilijaa 15 maasta.

* 
* 
* 
* 
* 
* 
* 
* 

* 
* 
* 
* 
* 
* 
* 

## Mitalit

## Lähteet
SAI KZ III

**SAI KZ III** oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa syyskuussa 1944. Konetta valmistettiin 64 kappaletta, mikä teki siitä SAI:n eniten valmistaman konetyypin.

## Historia
KZ III:n prototyyppi teki ensilentonsa 11. syyskuuta 1944 sairaalalentokäyttöön varustettuna. 90 hevosvoiman de Havilland Gipsy Minor -moottorilla varustetun prototyypin runko oli teräsputkirakenteinen, siipien ja peräsimien ollessa puurakenteiset. Suurin osa koneesta oli pinnoitettu kankaalla.

Kaksi KZ III:a myytiin vuonna 1945 Tanskan kuninkaallisille ilmavoimille yhteyslentokonekäyttöön, joiden lisäksi osa koneista myytiin ulkomaanmarkkinoille Ruotsiin, Norjaan, Islantiin ja Belgiaan. Valmistetuista koneista neljä varustettiin sairaalalentokoneiksi, koneisiin oli mahdollista nostaa paarit rungon paapuurin puoleisen sisäänkäynnin kautta. Konetyyppiä käytti muun muassa sairaalakuljetuksia hoitanut Zone-Redningskorpset (nyk. Flack) vuoteen 1963 saakka.

Koneen pohjalta kehitettiin myöhemmin paranneltu KZ VII -malli, jota valmistettiin 53 kappaletta.

## Säilyneet koneyksilöt

Dansk Veteranflysamling (nyk. Tanskan ilmailumuseo) sai lahjoituksena KZ III OY-DZA:n lahjoituksena Chr. Hoelgaard Lundilta. Kone oli palvellut sairaalalentotehtävissä joulukuulle 1962.

## Tekniset tiedot

## Lähteet

## Aiheesta muualla
Kevätahava

**Kevätahava** on yleensä havuilla, tuijilla, katajilla sekä alppiruusuilla keväisin tapahtuva ilmiö. Siinä kasvit haihduttavat keväisin tuulisella ja aurinkoisella ilmalla vettä lehtien ja neulasien kautta, kun niiden pintajuuristo on jäässä. Kevätahava on yleinen varsinkin nuorilla alppiruusuilla. 

Kevätahavalta voi helposti suojautua, kun kasvi suojataan hyvin.

## Lähteet
Pavel Francouz

**Pavel Francouz** (s. 3. kesäkuuta 1990 Plzeň, Tšekkoslovakia) on uransa päättänyt tšekkiläinen jääkiekkomaalivahti, joka pelasi viimeisimpänä NHL-joukkue Colorado Avalanchen organisaatiossa. Hänen vahvuuksiinsa kuuluivat pelisilmä ja ketteryys.

## NHL-ura
Helmikuussa 2020 Francouz teki kaksivuuotisen jatkosopimuksen Avalanchen kanssa. Maaliskuussa 2022 Francouz teki kaksivuotisen jatkosopimuksen Avalanchen kanssa.

## Maajoukkueura
Francouz on edustanut Tšekkiä jääkiekon maailmanmestaruuskilpailuissa vuosina 2013, 2014, 2016 ja 2017. Vuoden 2016 kilpailuissa hän toimi Tšekin ykkösmaalivahtina.

## Lähteet
Brotitsolaami

**Brotitsolaami** on bentsodiatsepiini jolla on sedatiivinen, hypnoottinen ja lihaksia rentouttava vaikutus. Se kuuluu tienotriatsolobentsodiatsepiineihin. Sen vaikutukset ovat samankaltaisia triatsolaamin kanssa.

Yhdistettä käytetään lyhytaikaiseen vaikean unettomuuden hoitoon. Brotitsolaamilla on todettu olevan ahdistusta poistavia vaikutuksia 8-100 mikrogramman annoksilla, mutta yleensä unettomuuden hoitoon käytetään 125–250 mikrogramman annoksia.

## Lähteet
WebAssembly

**WebAssembly** tai **WASM** on verkkoselainten tukema binäärinen käskykanta pinokone-tyyppiselle virtuaalikoneelle.
WebAssemblyn tavoitteena on mahdollistaa raskaiden ohjelmistojen käytön verkkosivuilla. Vaikka WebAssemblyn pääkäyttökohde onkin verkkosovellukset, niin sen käyttö ei ole pelkästään rajoitettu niihin. WebAssembly ei tee oletuksia alustansa suhteen eikä se tarjoa vain verkkokohtaisia ominaisuuksia. Useille eri ohjelmointikielillä kirjoitetut ohjelmat voidaan kääntää WebAssemblyksi, jolloin niitä voi liittää verkkosivuille..

WebAssembly pyrkii lähes natiivitason suorituskykyyn selaimessa käyttäen hyödyksi kaikkea saatavilla olevaa laitteistoa. WebAssemblyllä on binäärinen tiedostomuoto, joka on pieni ja johtuen siitä nopea siirtää verrattuna esimerkiksi JavaScriptin teksipohjaiseen esitysmuotoon.
Suorituskyvystä ja koosta huolimatta WebAssemblyn tarkoituksena ei ole kokonaan korvata JavaScriptiä vaan se toimii sen ohella mahdollistaen sovelluksia, jotka aikaisemmin eivät olisi olleet mahdollista suorituskyvyn puolesta .

WebAssemblyn käyttöä verkkosivuilla on hidastanut se, että se ei voi nykyisessä muodossaan muuttaa verkkosivun DOM-puuta, eikä siten voi muuttaa verkkosivua tai lisätä sille interaktiivisuutta. Se voi kuitenkin kutsua JavaScript-funktiota ja välittää sille parametreja. Toiminnallisuuden toteuttamiseksi on kehitetty JavaScript-kirjastoja. Esimerkiksi Emscripten mahdollistaa kirjastojen SDL, OpenGL, OpenAL ja osan POSIXista käytön, jossa tulostuksen kohteena on verkkosivu.

Mozillan kehittämä WASI (WebAssembly System Interface) on yksinkertainen rajapinta, joka sallii WebAssemblysta mm. tiedostojen käsittelyn. Tämän avulla WebAssemblya voi ajaa ilman selainta, eri käyttöjärjestelmille ja suorittimille siirrettävänä ohjelmana.

## Historia

WebAssembly julkaistiin vuonna 2017, jonka jälkeen vuonna 2019 siitä tuli World Wide Web Consortiumin suositus. Se voitti palkinnon *Programming Languages Software Award* vuonna 2021. WebAssemblyn standardia ylläpitää World Wide Web Consortium yhdessä lukuisten yritysten kanssa. Näitä yrityksiä ovat muun muassa Mozilla, Microsoft, Google ja Apple.

## Lähteet

## Aiheesta muualla
*webassembly.org
Mark Smith

**Mark Smith** (s. 9. maaliskuuta 1961) on brittiläinen entinen Sauberin Formula 1 -tallin tekninen johtaja.

Smith aloitti uransa pääsuunnittelijana Jordanilla vuonna 1998. Vuonna 2001 hän siirtyi pääsuunnittelijaksi Benettonille, ja toimi tehtävässään myös Renaultilla vuosina 2002–2004. Vuosina 2005–2008 Smith työskenteli Red Bullilla teknisenä johtajana. Vuonna 2008 hän aloitti Force Indialla suunnittelujohtajana, jonka jälkeen hänet ylennettiin tallin tekniseksi johtajaksi. Vuodet 2011–2014 hän toimi Team Lotus/Caterhamin teknisenä johtajana.

13. heinäkuuta 2015 Smith aloitti Sauberilla teknisenä johtajana, mutta jätti tallin jo maaliskuussa 2016 perhesyihin vedoten.

## Lähteet
La Femme de mon pote

**La Femme de mon pote** on vuonna 1983 ensi-iltansa saanut Bertrand Blierin ohjaama ranskalainen komediaelokuva, jonka pääosissa ovat Isabelle Huppert, Coluche ja Thierry Lhermitte. Elokuvan käsikirjoittajina olivat Bertrand Blier ja Gérard Brach ja tuottajina Claude Berri ja Alain Sarde.

## Juoni

Viviane Arthaud (Isabelle Huppert) on viehättävä pariisitar, joka etsii jotain hauskanpitoa lomallaan Courchevelin talviurheilukeskuksessa. Hän aloittaa suhteen hyvännäköisen Pascal Saulnier -nimisen urheiluvaatemyyjän (Thierry Lhermitte) kanssa, mutta samaan aikaan Viviane on lumoutunut myös yökerhon tiskijukasta, Mickystä (Coluche). Pian selviää, että Pascal ja Micky ovat keskenään parhaita ystäviä, jotka molemmat rakastuvat Vivianeen.

## Näyttelijät

## Tuotanto
*La Femme de mon pote* kuvattiin Courchevelin talviurheilukeskuksessa, joka sijaitsee Saint-Bon-Tarentaisen kunnassa Savoiessa. Elokuvan tuotantoyhtiöinä olivat Sara Films ja Renn Productions.

## Julkaisu
*La Femme de mon pote* sai ensi-iltansa Ranskassa 31. elokuuta 1983 ja oli AMLF:n teatterilevittämä. Elokuva keräsi Ranskassa teatterikierroksensa aikana 1 485 746 katsojaa.

*La Femme de mon pote* julkaistiin Ranskassa DVD:lle 10. syyskuuta 2003.

## Lähteet

## Aiheesta muualla
* 
* 
* ''La Femme de mon pote'' AlloCinéssä 
* ''La Femme de mon pote'' UniFrancessa
Matt Morris

**Matt Morris** (s. 12. toukokuuta 1974) on brittiläinen McLarenin Formula 1 -tallin insinööri.

Morris aloitti huhtikuussa 2011 Sauberin pääsuunnittelijana, jossa toimi kesäkuuhun 2013 saakka. Syyskuussa 2013 hän aloitti McLarenin insinööriosaston johtajana. Aiemmin Morris on työskennellyt Williamsilla vuosina 2003–2011.

## Lähteet

## Aiheesta muualla
* Linkedin
Romance of the Three Kingdoms

**Romance of the Three Kingdoms** () on japanilaisen Koein kehittämä (nykyisin Koei Tecmo) strategiaroolipelisarja.

Sarja perustuu Kolmen kuningaskunnan kronikkaan (Sanguozhi Pinghua) mutta nimi viittaa suositumpaan ja viihteellisempään teokseen Kolmen kuningaskunnan kertomus (Sanguo yanyi).

Pelisarjan ensimmäinen osa on julkaistu vuonna 1985 ja uusin vuonna 2015.

Sarjaan perustuen on tehty toiminnallisempi *spin-off* pelisarja Dynasty Warriors.

## Pelit

* Romance of Three Kingdoms (1985)
** Amiga, Game Boy, MSX, NES
* Romance of the Three Kingdoms II (1989)
* Romance of the Three Kingdoms III: Dragon of Destiny (1992)
* Romance of the Three Kingdoms IV: Wall of Fire (1994)
* Romance of the Three Kingdoms V (1995)
* Romance of the Three Kingdoms VI: Awakening of the Dragon (1996)
* Romance of the Three Kingdoms VII (2000)
* Romance of the Three Kingdoms VIII (2001)
* Romance of the Three Kingdoms IX (2003)
* Romance of the Three Kingdoms X (2004)
* Romance of the Three Kingdoms XI (2006)
* Romance of the Three Kingdoms XII (2012)
* Romance of the Three Kingdoms XIII (2015)
** PlayStation 4, Windows
* Romance of the Three Kingdoms XIV (2020)
** Nintendo Switch, PlayStation 4, Windows

### Spin-off

Sarjasta on tehty myös mm. mobiililaitteille *Sangokushi Mobile* sarja.

## Aiheesta muualla
* Pelisarja Mobygamesissä
Maastohiihto talviolympialaisissa 1928 – miesten 50 km

**Miesten 50 kilometrin** maastohiihtokilpailu vuoden 1928 talviolympialaisissa käytiin 14. helmikuuta. 50 kilometrin hiihto oli kisojen ensimmäinen hiihtokilpailu. Kilpailu aloitettiin aamulla lämpötilan ollessa 0&nbsp;°C:een tuntumassa, mutta sään oli määrä viiletä päivällä kilpailun edetessä. Kävi kuitenkin toisin ja lämpötila muuttui täysin, Föhn-tuuli kävi etelästä sillä seurauksella, että lämpötila nousi kilpailun aikana 25&nbsp;°C astetta auringon paistaessa. Tämä aiheutti hiihtäjille suuria ongelmia lumiolosuhteissa ja suksien vahauksessa. Kilpailu oli lopulta yksi kaikkien aikojen hitaimmista hiihdoista, ja yksi talviolympiahistorian vaativimmista kilpailutapahtumista. Kilpailun voittoaika oli yli tunnin hitaampi kuin edellisten olympialaisten voittoaika.

Parhaiten vaikeat olosuhteet hallitsivat ruotsalaishiihtäjät, jotka ottivat yllättäen kolmoisvoiton norjalaisten nenän edestä.

Lämpötilan muutosten takia norjalaiset ja suomalaiset epäonnistuivat kilpailua varten tehdyssä voitelussa. Aamulla pakkasta oli 18 miinusastetta, iltapäivällä vuoristossa 25 plusastetta.

## Tulokset

## Lähteet
Satu Järvelä

**Satu Johanna Järvelä** (s. 4. lokakuuta 1977 Helsinki) on aktiiviuransa lopettanut suomalainen lumilautailija, jonka erikoisalaa oli half-pipe. Hänen saavutuksiinsa kuuluvat ISF-liiton MM-voitto Sveitsin Davosissa 1995, USOpen voitot Yhdysvaltojen Strattonissa 1995 ja 1996 sekä maailmancupin voitto vuonna 2000 Sveitsissä. Järvelä on myös ensimmäinen suomalainen lumilautailun maailmanmestari. Järvelä osallistui myös Naganon olympialaisiin, joissa finaalipaikka jäi saavuttamatta. Lumilautailusta Järvelä kiinnostui jo lapsena. Hän kärsi loukkaantumisista. Sittemmin hän on toiminut kilpailutuomarina sekä muun muassa Enni Rukajärven, Roope Tonterin ja Matti Suur-Hamarin managerina.

Järvelä valittiin kansainvälisen lumilautaliiton (World Snowboard Federation) puheenjohtajaksi  vuonna 2018 ja uudelleen vuonna 2022.

## Lähteet
Samurai Warriors (pelisarja)

**Samurai Warriors** on Koei Tecmon videopelisarja, joka sijoittuu löyhästi Sengoku-kaudelle japanin historiassa.

Peli muistuttaa yhtiön toista Dynasty Warriors -sarjaa pelimekaniikaltaan.

Videopeleihin perustuen on tehty myös samanniminen anime-sarja Samurai Warriors (anime).

## Pelit

* Samurai Warriors (2004)
* Samurai Warriors 2 (2006)
* Samurai Warriors: Katana (2007, 2008) Wii
* Samurai Warriors 3 (2009-)
* Samurai Warriors: Chronicles (2011) Nintendo 3DS
* Samurai Warriors 4 (2014)
* Samurai Warriors: Spirit of Sanada, julkaistu 2016 Japanissa, vuonna 2017 Pohjois-Amerikassa ja Euroopassa
* Samurai Warriors 5 (2021)
Ryo Aono

**Ryo Aono** (s. 15. toukokuuta 1990) on japanilainen lumilautailija ja maailmanmestari half-pipessä vuodelta 2009. 
Olympialaisissa hän on kilpaillut kahdesti half-pipessä: vuosina 2010 ja 2014. Näistä paremmin hän sijoittui vuonna 2010 Vancouverissa ollessaan yhdeksäs.
Hän on kilpaillut lumilautailun maailmancupissa yhteensä 31 kertaa, on voittanut 12 kertaa ja on ollut yhteensä 18 kertaa palkintopallilla.

## Lähteet
* 
### Viitteet
Shannon Dunn-Downing

**Shannon M. Dunn-Downing** (s. 26. marraskuuta 1972 Arlington Heights, Illinois) on yhdysvaltalainen aktiiviuransa lopettanut monipuolinen lumilautailija. Hän on osallistunut menestyksekkäästi moniin X Games -kilpailuihin. Naganon talviolympialaisissa 1998 Shannon Dunn saavutti pronssimitalin ja Salt Lake Cityssä vuonna 2002 hän pääsi viidennelle tilalle. Lumilautailusta hän kiinnostui Coloradossa, jonne hän perheineen muutti, kun hän oli yhdeksänvuotias. Dunn keskeytti urheilu-uransa takia opinnot Coloradon yliopistossa. Uran jälkeen hän on muuttanut Kaliforniaan, jossa elää kotiäitinä.

## Lähteet
EIHL-kausi 2015–2016

**EIHL-kausi 2015–2016** oli Yhdistyneen kuningaskunnan jääkiekon pääsarjan Elite Ice Hockey Leaguen 13. kausi. Sarjan runkosarjan mestaruuden voitti englantilainen Sheffield Steelers, jolle runkosarjan mestaruus oli historian viides ja toinen peräkkäinen. Pudotuspelien mestaruuden voitti lopulta Nottingham Panthers, jolle mestaruus oli historian viides ja ensimmäinen sitten kauden 2012–2013.

## Joukkueet

**Erhardt konferenssi**

**Gardiner konferenssi**
	

## Runkosarja

### Sarjataulukko
Lähde:

## Pudotuspelit

### Kaavio

## Lähteet
Hatsune Miku: Project DIVA (pelisarja)

**Hatsune Miku: Project DIVA** on Miku Hatsune vocaloid-hahmoon perustuvien rytmi- ja musiikkipelien sarja.

Hahmoon perustuvat pelit ovat Segan ja Crypton Future Median kehittämiä.

Sarjan pelejä oli myyty 2.5 miljoonaa kappaletta heinäkuuhun 2014 mennessä.

## Pelit
### Project Diva
* Hatsune Miku: Project DIVA, PlayStation Portable, 2009
* Hatsune Miku: Project DIVA Arcade, kolikkopeli, 2010
* Hatsune Miku: Project DIVA 2nd, PlayStation Portable, 2010 
* Hatsune Miku: Project DIVA Extend, PlayStation Portable, 2011
* Hatsune Miku: Project DIVA F, PlayStation Vita, 2012
* Hatsune Miku: Project DIVA F 2nd, PlayStation Vita, 2014
* Hatsune Miku: Project DIVA X, PlayStation Vita, 2016
* Hatsune Miku: Future Tone, PlayStation 4, 2016
* Hatsune Miku: VR Future Live, PlayStation VR, 2017

### Project Mirai
* Hatsune Miku and Future Stars: Project Mirai, Nintendo 3DS, 2012
* Hatsune Miku: Project Mirai 2, Nintendo 3DS, 2013
* Hatsune Miku: Project Mirai DX, Nintendo 3DS, 2015

## Lähteet
Mathieu Crepel

**Mathieu Crepel** (s. 26. lokakuuta 1984) on uransa lopettanut ranskalainen lumilautailija ja maailmanmestari half-pipessä sekä big airissa vuodelta 2007. Näiden lisäksi hän saavutti pronssia vuonna 2009 half-pipessä.
Olympialaisissa hän kilpaili kahdesti half-pipessä: vuosina 2006 ja 2010. Näistä paremmin hän sijoittui vuonna 2010 Vancouverissa ollessaan kymmenes.
Hän kilpaili lumilautailun maailmancupissa yhteensä 21 kertaa, voitti neljä kertaa ja oli yhteensä yhdeksän kertaa palkintopallilla.

## Lähteet
* 
### Viitteet
Maisa Tännu

**Maisa Tännu** (tai **Tennu** synt. Tyrväällä, k. 1600-luvulla) oli suomalainen nainen, joka tuomittiin noituudesta kuolemaan. Hän oli toiminut parantajana, mutta keskeisempää oikeudenkäynnissä olivat uhkailut, joista oli usein seurannut onnettomuuksia. 

Maisa Tännu oli maankiertäjänoita, joka kierteli eri kylissä ja vaati ruokaa ja kestitystä. Todistajien mukaan jonkun oli aina kannettava hänen maitopyttyään ja ruokasäkkiään tai kyyditettävä häntä loitsujen pelossa. Pitäjän kappalaisen mukaan eukkoa ei koskaan oltu nähty kirkossa eikä Herran ehtoollisella. 

Vuonna 1654 Tännu haastettiin ensimmäisen kerran oikeuteen. Hän oli asunut loisena Satakunnan Kiukaisissa erään talonpojan pirtissä. Isäntä oli päättänyt karkottaa hänet kuultuaan huhuja hänen noituudestaan. Maisa oli uhkaillut häntä, ja kolmen päivän kuluttua isännältä oli kuollut hevosia. Paneliassa hän ei ollut saanut  pyytämiään villoja ja talon emännän kättä oli alkanut särkeä. 

Maisa Tännu haastettiin uudelleen oikeuteen vuonna 1659. Tuolloin hän oli vaatinut ruokaa eräässä talossa Eurakoskella, mutta oli jättänyt sen syömättä. Hän väitti, että hänelle oli annettu vain palanutta leipää, ja uhosi, että isäntäväki saisi kyllä vielä nähdä. Talon poika oli tullut mykäksi eikä kyennyt syömään kahteen viikkoon ja oli parantunut vasta kun Maisaa oli taivuteltu. Köylypolvelainen talonpoika kertoi, että hänen vaimonsa sairastui, koska eukkoa ei ollut tiedetty kutsua häihin. Tilanne oli korjaantunut, kun Maisa paransi vaimon suolalla. 

Oikeudenkäynnissä Maisaa vaadittiin tunnustamaan tekonsa ja taikansa. Hän ei tunnustanut saaneensa aikaan mitään pahaa, vaan valitteli kuinka häntä vihattiin ja kadehdittiin. Kihlakunnanoikeus tuomitsi hänet kuolemaan maineensa perusteella, eikä kukaan halunnut vapauttaa häntä. Lautakunta selitti, ettei se voinut vapauttaa häntä hyvällä omallatunnolla vaan uskoi hänen olevan vaaraksi ihmisille ja eläimille. Maisan ei kuitenkaan tiedetty surmanneen ketään ihmistä. Tuomio jäi riippumaan Turun hovioikeuden ratkaisusta.

## Lähteet
* 

## Kirjallisuutta
* 
*
Teemu Haaja

**Teemu Haaja** (s. 28. lokakuuta 1972 Valkeakoski) on uransa lopettanut suomalainen jalkapalloilija.

Haaja on Hakan kasvatti, joka lopetti jalkapallon B-juniori-ikäisenä. Tämän jälkeen hän pelasi Nelosessa ja Vitosessa valkeakoskelaisessa Haukila Sportvereinissä, josta siirtyi kaudeksi 1996 Ykköseen ja FC Hämeenlinnaan. Haaja edusti FC Hämeenlinnaa Veikkausliigassa kausina 2002 ja 2003 yhteensä 24 ottelussa, joissa hän teki kolme maalia. Ensimmäisen liigaottelunsa Haaja pelasi 28. huhtikuuta 2002, kun FC Hämeenlinna hävisi vieraissa 1–2 Allianssille. Hän teki ottelunsa myös joukkueensa maalin. Ottelu ja maali olivat FC Hämeenlinnan ensimmäiset pääsarjatasolla.

## Lähteet
Anastasija Sedova

**Anastasija Sedova** (s. 4. helmikuuta 1995) on venäläinen maastohiihtäjä.

Sedova sijoittui Lahden MM-kilpailuissa 2017 yhdistelmäkilpailussa yhdeksänneksi, 10 kilometrin perinteisellä 11:nneksi ja viestissä viidenneksi. Pyeongchangin olympialaisissa 2018 hän saavutti 4&nbsp;×&nbsp;5 kilometrin viestissä pronssia ja oli 10 kilometrin vapaan hiihtotavan kilpailussa kahdeksas, 30 kilometrin perinteisen hiihtotavan yhteislähtökilpailussa yhdestoista sekä 15 kilometrin yhdistelmäkilpailussa kahdestoista. Seefeldin MM-kilpailuissa 2019 hän saavutti viestissä pronssia sekä sijoittui 10 kilometrin perinteisen hiihtotavan kilpailussa kuudenneksi, 15 kilometrin yhdistelmäkilpailussa yhdeksänneksi ja 30 kilometrin vapaan hiihtotavan yhteislähtökilpailussa 14:nneksi.

Maastohiihdon maailmancupissa Sedova kilpaili ensimmäisen kerran marraskuussa 2016 Rukalla perinteisen hiihtotyylin 10 kilometrillä, jossa hän sijoittui 19:nneksi. Kymmenen parhaan joukkoon hän sijoittui ensimmäisen kerran Otepäässä helmikuussa 2017, jossa hän hiihti perinteisen hiihtotyylin 10 kilometrillä seitsemänneksi. Hän oli seitsemäs myös Tour de Skin kokonaiskilpailussa 2017–2018. Parhaimmillaan hän on sijoittunut yksittäisessä maailmancupin osakilpailussa viidenneksi Beitostølenin 15 kilometrin vapaan hiihtotavan väliaikalähtökilpailussa joulukuussa 2018. Saman kauden Tour de Skillä hän oli kolmas Toblachin 10 kilometrin vapaan hiihtotavan kilpailussa, Oberstdorfin ja Val di Fiemmen 10 kilometrin perinteisen yhteislähtökilpailuissa sekä loppunousun osuuajoissa. Kiertueen kokonaiskilpailussa hän sijoittui neljänneksi.

Liberecin nuorten MM-kilpailuissa 2013 Sedova sai hopeaa viestissä ja oli pronssilla luistelutyylin 5 kilometrillä. Val di Fiemmen nuorten MM-kilpailuissa 2014 hän sai hopeaa viestissä ja oli pronssilla perinteisen hiihtotyylin 5 kilometrillä. Almatyn nuorten MM-kilpailuissa 2015 Sedova oli jälleen hopealla viestissä ja sai hopeaa myös luistelutyylin 5 kilometriltä. Râșnovin nuorten MM-kilpailuissa 2016 alle 23-vuotiaiden sarjassa Sedova voitti MM-kultaa 10 kilometrin perinteisen tyylin kilpailussa ja oli vapaan hiihtotyylin 10 kilometrillä kolmas, ja Gomsin MM-kilpailuissa 2018 hän voitti kultaa 15 kilometrin yhdistelmähiihdossa.

Sedova saavutti nuorten olympialaisissa 2012 kultaa 5 kilometrin perinteisen hiihtotavan kilpailussa ja hopeaa sekaviestissä. Euroopan nuorten olympiafestivaaleilla 2013 hän sai kultaa 5 kilometrin perinteisen hiihtotavan kilpailussa ja sekaviestissä sekä hopeaa 7,5 kilometrin vapaan hiihtotavan kilpailussa.

Venäjän-mestaruuskilpailuissa Sedova on voittanut kultaa yhdistelmäkilpailussa vuosina 2016 ja 2018 sekä 30 kilometrin perinteisellä hiihtotavalla vuonna 2017. Hopeaa hän on saavuttanut 10 kilometrin vapaalla vuonna 2017 sekä pronssia 10 kilometrin perinteisellä hiihtotavalla 2016 ja 2018.

## Lähteet
Paulína Bátovská Fialková

**Paulína Bátovská Fialková** (s. 25. lokakuuta 1992 Brezno) on slovakialainen ampumahiihtäjä.

Fialková kilpaili ampumahiihdon maailmancupissa ensimmäisen kerran Nové Městossa kaudella 2011–2012. Ensimmäiset maailmancupin pisteensä hän saavutti Kontiolahdella maaliskuussa 2014 oltuaan pikakilpailussa kymmenes. Ensimmäisen palkintosijansa hän saavutti oltuaan toinen Tjumenin yhteislähtökilpailussa maaliskuussa 2018. Seuraavalla kaudella hän sijoittui kolmanneksi Pokljukan takaa-ajossa ja toiseksi Hochfilzenin takaa-ajossa. Nové Městossa hän oli pikakilpailussa kolmas ja yhteislähdössä toinen. Ruhpoldingin yhteislähtökilpailussa ja Oslon pikakilpailussa hän oli kolmas. Hän sijoittui maailmancupin kokonaiskilpailussa kuudenneksi, normaalimatkan cupissa toiseksi ja yhteislähtöcupissa kolmanneksi. Kaudella 2019–2020 hän oli Ruhpoldingin takaa-ajossa toinen ja kaudella 2021–2022 Oslon takaa-ajokilpailussa kolmas. Kaudella 2024–2025 hän sijoittui Le Grand-Bornandin yhteislähdössä kolmanneksi. Kaudella 2025–2026 hän sijoittui Kontiolahden normaalimatkalla kolmanneksi.

Ruhpoldingin MM-kilpailuissa 2012 Fialková sijoittui pikakilpailussa 86:nneksi ja viestijoukkueen mukana kahdeksanneksi. Nové Měston MM-kilpailuissa 2013 hän oli takaa-ajossa 53, pikakilpailussa 55:s ja viestijoukkueessa kahdeksas. Sotšin olympialaisissa 2014 hän oli pikakilpailussa 72:s ja viestissä 14:s. Kontiolahden MM-kilpailuissa 2015 Fialková sijoittui normaalimatkalla 53:nneksi, pikakilpailussa 89:nneksi, sekaviestissä 17:nneksi ja viestissä 19:nneksi. Oslon MM-kilpailuissa 2016 hän oli takaa-ajossa 23:s, pikakilpailussa 49:s, normaalimatkalla 76:s, viestissä 14:s ja sekaviestissä 17:s. Hockfilzenin MM-kilpailuissa 2017 Fialková sijoittui yhteislähdössä kymmenenneksi, takaa-ajossa 12:nneksi, normaalimatkalla 27:nneksi, pikakilpailussa 31:nneksi, viestissä kahdeksanneksi ja sekaviestissä 12:nneksi. Pyeongchangin olympialaisissa 2018 hän oli normaalimatkalla ja naisten viestissä viides, pikakilpailussa 11:s, sekaviestissä 20:s, yhteislähdössä 21:s ja takaa-ajossa 38:s. Östersundin MM-kilpailuissa 2019 hän sijoittui normaalimatkalla viidenneksi, viestissä kuudes, ýhteislähdössä 12:s, sekaviestissä 12:s ja pikakilpailussa 48:s. Anterselvan MM-kilpailuissa 2020 hän oli yhteislähdössä 15:s, pikakilpailussa 16:s, takaa-ajossa ja viestissä 17:s sekä normaalimatkalla 24:s. Pokljukan MM-kilpailuissa 2021 hän sijoittui pikakilpailussa 13:nneksi, takaa-ajossa 41:nneksi ja normaalimatkalla 50:nneksi. Pekingin olympialaisissa 2022 hän oli takaa-ajosas kymmenes, pikakilpailussa neljästoista, yhteislähdössä 26:s, normaalimatkalla 42:s, sekaviestissä 17:s ja naisten viestissä 19:s.

Fialkova saavutti EM-hopeaa yhteislähtökilpailussa ja sekaviestissä 2016. Rulla-ampumahiihdon MM-kilpailuissa hän on saavuttanut kultaa pikakilpailussa 2013 ja 2018 sekä takaa-ajossa 2013, hopeaa pikakilpailussa ja sekaviestissä 2017, takaa-ajossa 2018 sekä pronssia sekaviestissä 2013 ja takaa-ajossa 2017. Nuorten sarjassa hän sai rulla-ampumahiihdon sekaviestin EM-hopeaa 2011.

## Lähteet
Carolien van Kilsdonk

**Carolien van Kilsdonk** (s. 26. heinäkuuta 1963) on uransa lopettanut alankomaalainen lumilautailija sekä maailmanmestari.

Hän kilpaili lumilautailun maailmancupissa yhteensä kahdeksan kertaa, ja saavutti niissä jokaisessa palkintopallisijoituksen, joista kuusi oli voittoja.

## Lähteet
*
John Iley

**John Iley** on brittiläinen entinen Caterham F1 Teamin Formula 1 -tallin tekninen johtaja.

Iley aloitti aerodynamiikkajohtajana Jordanilla vuonna 1995. Vuosina 2002–2003 hän toimi aerodynamiikkajohtajana Renault’lla ja 2004–2009 Ferrarilla. Vuosina 2010–2011 hän puolestaan työskenteli McLarenin aerodynamiikkajohtajana. Kesäkuussa 2012 hän aloitti Caterhamilla auton suorituskyvystä vastaavana insinöörinä, ja heinäkuussa 2014 hänet ylennettiin tallin tekniseksi johtajaksi.

## Lähteet

## Aiheesta muualla
* Kotisivut
* Twitter
* Linkedin
* GrandPrix.com
Fosfodiesteraasit

**Fosfodiesteraasit** eli **fosforidiesterihydrolaasit** ovat hydrolaaseihin kuuluvia entsyymejä. Ne katalysoivat fosforihapon diesterien hydrolyysiä fosforihapon monoestereiksi tai fosfaatti-ioneiksi ja alkoholeiksi. Fosfodiesteraaseihin kuuluvien entsyymien EC-numero on muotoa EC 3.1.4.x. Tähän luokkaan kuuluvat muun muassa syklisiä nukleotidifosfaatteja hydrolysoivat entsyymit ja fosfolipaasit. Eksonukleaasien ja endonukleaasien katsottiin aiemmin kuuluvan tähän luokkaan, mutta ne on sittemmin siirretty omiin alaluokkiinsa.

Erityisesti syklisiä nukleotidifosfaatteja kuten cAMP- ja cGMP-molekyylejä hydrolysoivat entsyymit ovat biokemiallisesti tärkeitä. Ne osallistuvat muun muassa sydänlihaksen toimintaan, verenpaineen säätelyyn verisuonia supistamalla ja laajentamalla, verihiutaleiden aktivointiin ja tulehduksiin. Fosfodiesteraasien inhibiittoreita käytetään lääkeaineina muun muassa korkean verenpaineen, erektiohäiriöiden ja astman hoidossa.

## Lähteet
Pieni musta lammas (vuoden 1948 elokuva)

**Pieni musta lammas** (*So Dear to My Heart*) on Disneyn tuottama elokuva. Sen on ohjannut Harold D. Schuster ja Hamilton Luske. Siinä yhdistetään piirrosanimaatio ja oikea näyttely. Sen pituus on 82 minuuttia ja budjetti 1,5 miljoonaa dollaria. Sen ensi-ilta oli Yhdysvalloissa 30. tammikuuta 1948. Jakelijana toimi RKO Radio Pictures. Elokuva perustuu Sterling Northin lastenkirjaan *Midnight and Jeremiah*. Tuottajat olivat Walt Disney ja Perce Pearce.

## Aiheesta muualla
*
SAI KZ IV

**SAI KZ IV** oli tanskalaisen Skandinavisk Aero Industrin valmistama kaksimoottorinen yleisilmailukone, joka suunniteltiin Zone-Redningskorpsetin sairaalalentotoimintaa varten.

## Historia

Kone suunniteltiin kuljettamaan kahden hengen miehistön lisäksi kaksi paareilla olevaa potilasta ja kaksi saattajaa. Kokonaan puurakenteista tyyppiä rakennettiin vain kaksi kappaletta. Koneet varustettiin alun perin 130 hevosvoiman (97&nbsp;kW) de Havilland Gipsy Major I -moottoreilla, jotka tosin vaihdettiin myöhemmin tehokkaampaan 145 hevosvoiman (108&nbsp;kW) Gipsy Major X -malliin.

Ensimmäinen kone (OY-DIZ) teki ensilentonsa 4. toukokuuta 1944, ja toinen (OY-DZU) 10. tammikuuta 1949. OY-DIZ sai sairaalalentopalvelun kymmenvuotispäivien yhteydessä vuonna 1949 lisänimen ”Folke Bernadotte” ruotsalaisen diplomaatin mukaan, joka oli lentänyt koneella Saksaan vuonna 1945 neuvotellakseen tanskalaisten ja norjalaisten keskitysleirivankien vapautuksista.

OY-DIZ siirtyi vuonna 1964 Dragørilaisen Acro-Kort-kartoitusyrityksen käyttöön. Kone vaurioitui pahoin pakkolaskussa Kastedin suolle 26. toukokuuta 1979, minkä jälkeen Acro-Kort lahjoitti sen Tanskan ilmailumuseolle. Museo korjasi koneen lentokuntoiseksi ja maalasi sen toukokuun 1944 sairaalalentoväritykseen. Projektiin kului 825&nbsp;000 kruunua. OY-DIZ on Tanskan ilmailumuseon lippulaiva.

## Tekniset tiedot

## Lähteet

## Aiheesta muualla
Pierre Moerlen

**Pierre Moerlen** (23. lokakuuta 1952 Colmar, Haut-Rhin – 3. toukokuuta 2005 Sainte-Marie-aux-Mines, lähellä Strasbourgia) oli ranskalainen rumpali ja lyömäsoittaja, tunnettu parhaiten töistään yhtyeessä Gong, Mike Oldfieldin kanssa sekä yhtyeessä Pierre Moerlen's Gong.

## Lähteet
Anna Magnusson

**Anna Magnusson** (s. 31. maaliskuuta 1995 Piitime) on ruotsalainen ampumahiihtäjä.

Kontiolahden MM-kilpailuissa 2016 Magnusson oli normaalimatkalla 72:s ja Ruotsin viestijoukkueen mukana yhdeksäs. Nuorten MM-kilpailuissa 2016 hän saavutti viestijoukkueessa hopeaa ja pikamatkalla pronssia. Oslon MM-kilpailuissa 2016 Magnusson oli pikamatkalla 53:s, takaa-ajossa 57:s ja Ruotsin viestijoukkueessa kymmenes. Hochfilzenin MM-kilpailuissa 2017 Magnusson oli sekä sekaviestissä että viestissä kuudes, pikamatkalla 14:s, takaa-ajossa 36:s ja normaalimatkalla 59:s.

Magnusson hiihti Pyeongchangin olympialaisissa 2018 kolmannen osuuden Ruotsin hopeajoukkueessa naisen viestissä. Normaalimatkalla hän sijoittui 37:nneksi. Hän sai sekapariviestissä EM-hopeaa Minskissä 2019. Östersundin MM-kilpailuissa 2019 hän saavutti hopeaa viestissä. Takaa-ajossa hän sijoittui 11:nneksi ja pikakilpailussa 43:nneksi. Pekingin olympialaisissa 2022 hän oli pikakilpailussa uransa parasta maailmancupsijoitusta sivuten seitsemäs ja takaa-ajossa 46:s. Oberhofin MM-kilpailuissa 2023 hän saavutti viestissä pronssia sekä sijoittui pikakilpailussa yhdeksänneksi. Nove Meston MM-kilpailuissa 2024 hän saavutti hopeaa viestissä. Lenzerheiden MM-kilpailuissa 2025 hän sai viestissä pronssia ja sijoittui takaa-ajossa seitsemänneksi. Milanon ja Cortinan olympialaisissa 2026 hän voitti hopeaa viestissä. Henkilökohtaisissa kilpailuissa hän oli yhteislähdössä neljäs, normaalimatkalla kahdestoista, takaa-ajossa 17:s ja pikakilpailussa 35:s.

Magnusson kilpaili ampumahiihdon maailmancupissa ensimmäisen kerran Oberhofin viestissä kaudella 2014–2015. Ensimmäiset maailmancupin pisteensä hän saavutti Östersundissa joulukuussa 2015 oltuaan normaalimatkalla 40:s. Kymmenen parhaan joukkoon hän hiihti ensimmäisen kerran Antholzin yhteislähtökilpailussa tammikuussa 2017 oltuaan seitsemäs. Joulukuussa 2022 Magnusson saavutti ensimmäisen osakilpailuvoittonsa voittamalla Le Grand-Bornardin pikakilpailun. Maaliskuussa 2023 hän oli kolmas Holmenkollenin pikakisassa. Joulukuussa 2025 hän sijoittui toiseksi Östersundin pikakilpailussa ja kolmanneksi takaa-ajossa. Hän sijoittui kolmanneksi Hochfilzenin pikakilpailussa ja toiseksi takaa-ajossa. Maaliskuussa 2026 hän sijoittui kolmanneksi Kontiolahden yhteislähdössä. Hän oli maailmancupin kokonaiskilpailussa seitsemäs ja normaalimatkan cupissa toinen.

Ampumahiihdon Ruotsin mestaruuskilpailuissa Magnusson voitti miesten viestin pronssia keväällä 2019 yhdessä Peppe Femlingin ja Jesper Nelinin kanssa.

## Lähteet
Vitas

**Vitas** (oik. **Vitali Vladasovitš Gratšov**, , s. 19. helmikuuta 1979 Daugavpils, Latvian SNT) on latvianvenäläis-ukrainalainen laulaja.

Hän on tunnettu falsetistaan ja viiden oktaavin äänialastaan. Vitasin musiikkia on usein vaikea luokitella, se sisältää elementtejä teknosta, elektronisesta tanssimusiikista, klassisesta, sekä jazz- ja folk-musiikista. Hänen kappaleensa "Ooppera 2" julkaistiin singlenä vuonna 2001 ja sitä on usein toimitettu sähköpostitse ja erilaisten sosiaalisten medioiden kautta.

## Lähteet
Tyhjennysmenetelmä

**Ekshaustio- eli tyhjennysmenetelmä** on Eudoksos Knidoslaisen kehittämä menetelmä, joka vastaa nykyistä integraalilaskentaa. Menetelmällä todistettiin pyöreäreunaisten kaksi- ja kolmiulotteisten kappaleiden aloja ja tilavuuksia koskevia väitteitä. Arkhimedes Syrakusalainen määritti piin arvon välille: 3\frac{10}{71}. Tässä hän käytti kolmea lausetta, joista yksi oli ekshaustiomenetelmä.

## Katso myös
*Puolisuunnikassääntö

## Lähteet
Toriumfluoridi

**Toriumfluoridi** tai **torium(IV)fluoridi** (ThF4) on torium- ja fluoridi-ionien muodostama epäorgaaninen ioniyhdiste. Toriumfluoridia ei esiinny vapaana luonnossa, vaan sitä saadaan monatsiitista ja muista toriummineraaleista.

## Ominaisuudet
Toriumfluoridi on normaalioloissa kiinteää valkoista ainetta. Toisin kuin toriumkloridi, kidevedetön toriumfluoridi on huoneenlämpötilassa vain vähän hygroskooppista. Siitä tunnetaan kidevedettömän muodon lisäksi muutama hydraatti, mutta näiden tarkka rakenne ei poikkeuksellisesti ole selvillä. Muodostuvan kidevedellisen fluoridin arvellaan olevan oktahydraattia, joka kuivuessaan muuttuu ensin tetrahydraatiksi ja sitten dihydraatiksi. Toriumfluoridi liukenee vähäisissä määrin veteen; sen liukoisuus on paljon pienempi kuin harvinaisten maametallien fluoridien, jotka nekin ovat niukkaliukoisia.

Toriumfluoridin monokliininen kiderakenne on samanlainen kuin zirkoniumfluoridilla ja hafniumfluoridilla ja sen avaruusryhmä on C2/c (hilavakiot a=1&nbsp;304,9&nbsp;pm, b=1&nbsp;112,0&nbsp;pm, c=853,8&nbsp;pm). Toriumfluoridi reagoi ilman kosteuden kanssa yli 500&nbsp;°C lämpötilassa muodostaen ThOF2-yhdisteen. Se reagoi alkalimetallien fluoridien kanssa muodostaen kompleksisia fluoridisuoloja, kuten KThF5 ja K2ThF6.

Toriumin tavoin myös toriumfluoridi on radioaktiivista. Se on heikko alfasäteilijä.

## Valmistus ja käyttö

Toriumfluoridia voidaan valmistaa antamalla toriummetallin tai toriumkarbidin reagoida suoraan fluorin kanssa, tai sitten vetyfluoridin reaktiolla muiden toriumin halidien, toriumin oksidien tai hydroksidien, tai toriumoksalaatin kanssa.

Yhdistettä käytetään valmistettaessa puhdasta toriummetallia sekä korkean lämpötilan keraameissa ja joissakin optisissa pinnoitteissa.

Toriumfluoridi on mahdollinen torium-ydinpolttoainekiertoa käyttävän sulasuolareaktorin polttoaine.

## Lähteet

## Aiheesta muualla
*PubChem: Thorium tetrafluoride
Royal Astronomical Society

**Royal Astronomical Society** (RAS) on brittiläinen tähtitieteellinen järjestö. Järjestöön kuuluu yli 3 500 jäsentä, joista kolmasosa toimii ulkomailla.

Järjestö perustettiin nimellä *Astronomical Society* 10. maaliskuuta 1820 ja sen ensimmäinen puheenjohtaja oli William Herschel. Järjestö sai kuninkaan valtakirjan Vilhelm IV:ltä vuonna 1831, jolloin sen nimeksi muuttui nykyinen *Royal Astronomical Society*. Myöhemmin järjestön puheenjohtajina ovat toimineet muun muassa Henry Thomas Colebrooke, Francis Baily, John Herschel, George Biddell Airy ja John Couch Adams.

Järjestö on Kansainvälisen tähtitieteellisen unionin jäsen. 

Järjestön tilat sijaitsevat Burlington Housessa, Lontoossa. Sen läheisyydessä toimivat myös Royal Academy of Arts, Linnean Society ja Geological Society of London.

## Julkaisut ja palkinnot

Järjestö julkaisee vertaisarvioitua tiedejulkaisua *[[Monthly Notices of the Royal Astronomical Society]]a*.
 
Järjestö jakaa useita palkintoja ansioituneille tähtitieteilijöille. Vuodesta 1824 lähtien RAS on jakanut vuosittain Royal Astronomical Societyn kultamitalin. Palkinnon saajat ovat usein olleet tunnettuja ja merkittäviä tieteilijöitä, kuten Albert Einstein vuonna 1926 ja Stephen Hawking vuonna 1985. Järjestö jakaa myös Arthur Eddingtonin mukaan nimetyn Eddington-mitalin teoreettisen astrofysiikan tutkijoille. Palkinto on jaettu vuodesta 2013 lähtien vuosittain.

## Katso myös
*Monthly Notices of the Royal Astronomical Society
*Royal Astronomical Societyn kultamitali
*Eddington-mitali

## Lähteet

## Aiheesta muualla
* Järjestön kotisivut
John McQuilliam

**John McQuilliam** (s. 3. elokuuta 1962) on brittiläinen entinen Manorin Formula 1 -tallin tekninen johtaja. McQuilliam aloitti uransa Williamsilla vuonna 1986. Sen jälkeen hän työskenteli Arrowsilla, Jordanilla, Midlandilla ja Spykerilla.

Maaliskuussa 2014 hän aloitti Marussialla suunnittelijana, ja 2016 hänet ylennettiin tallin tekniseksi johtajaksi.

## Lähteet
Luettelo HTC Vive -peleistä

Luettelo videopeleistä, jotka tukevat **[[HTC Vive]]** -virtuaalilaseja.

## Katso myös
* HTC Vive
* 

## Lähteet
GT8N

**GT8N** oli HKL:n vuosina 2007–2009 hankkima raitiovaunusarja. Sarja valmistettiin Saksassa 1962 ja 1964. HKL antoi sarjalle numeroinnin 161–166. Raitiovaunujen pituus oli 25,7 metriä, leveys 2,2 metriä ja paino 26 tonnia. Istumapaikkoja oli 55. Teho oli 2 x 120 kW. Raitiovaunut tuotiin Helsinkiin Variotramien jatkuvien korjausten aiheuttaman vaunupulan vuoksi. Sarja poistettiin käytöstä kesäliikenteen alkaessa 2015. Vaunu 166 säilytettiin Kulttuuriratikkana ja myytiin vuonna 2018 Łódźiin.

## Lähteet
*Pieni raitiovaunukirja ()

## Viitteet
Ivar Aronsson

**Ivar Mauritz Aronsson** (24. maaliskuuta 1928 Romelanda – 6. helmikuuta 2017 Kungälv) oli ruotsalainen soutaja ja olympiamitalisti.

Aronsson kuului Ruotsin perämiehellisessä nelosessa olympiahopeaa Melbournessa 1956 saavuttaneeseen miehistöön ja sijoittui samoissa kisoissa kahdeksikossa neljänneksi. Hän saavutti myös kaksi EM-hopeaa vuoden 1955 EM-kilpailuissa.

Aronsson kuoli Kungälvissä 88-vuotiaana 6. helmikuuta 2017.

## Lähteet
* Profiili Ruotsin olympiakomitea 
* Ivar Aronsson Bio, Stats and Results  Olympics at Sports-Reference.com 

### Viitteet
Robert Mayer

**Robert Mayer** (s. 9. lokakuuta 1989 Havířov, Tšekki) on tšekkiläis-sveitsiläinen jääkiekkomaalivahti, joka edustaa Sveitsin liigassa pelaavaa HC Davosia.

## Lähteet
*
Spodoptera exempta

***Spodoptera exempta*** eli *afrikkalainen armeijamato* on yökkösten heimoon kuuluva perhoslaji, jota esiintyy luontaisesti Saharan eteläpuolisessa Afrikassa. Lajin toukat ovat merkittäviä viljelykasvien tuholaisia.

”Armeijamato”-nimitys tulee toukkien tavasta ”marssia” suurina laumoina etsimässä ruokaa. Toukat käyttävät ravintonaan pääasiassa heinä- ja sarakasveja ja aiheuttavat massaesiintyminä pahoja tuhoja viljakasveille sekä maissi- ja sokeriruokoviljelmille.

Vuodesta 2016 alkaen Afrikkaan on levinnyt myös lähisukuinen eteläamerikkalainen yökköslaji *Spodoptera frugiperda*, jonka massaesiintymät muodostavat merkittävän uhan Afrikan ruokaturvalle.

## Lähteet

## Aiheesta muualla
* ITIS: Spodoptera exempta 
* Insect Pests of Cereals in Ethiopia: Spodoptera exempta  
* Food and Agriculture Organization of the United Nations (FAO), TECA – technologies and practices for small agricultural producers: Biological control of armyworm (Spodoptera Exempta), Tanzania
Aage Birch

**Aage Birch** (23. syyskuuta 1926 Søllerød – 13. helmikuuta 2017) oli tanskalainen purjehtija ja olympiamitalisti.

Birch saavutti Louhi-venetyypin olympiahopeaa Méxicossa 1968. Hän kilpaili myös Helsingin 1952 ja Rooman 1960 kesäolympialaisissa. Birch kuoli 90-vuotiaana 13. helmikuuta 2017.

## Lähteet
* Aage Birch Bio, Stats and Results  Olympics at Sports-Reference.com 

### Viitteet
Savero

**Savero** on Kouvolan Anjalankoskella sijaitseva kylä. Savero kuului Sippolan kuntaan vuoteen 1974 ja Anjalankosken kaupunkiin vuosina 1975-2008. Kylä sijaitsee entisen Sippolan kunnan pohjoisosassa lähellä Valkealan rajaa, Utin kylän eteläpuolella. Kylässä sijaitsee entinen Saveron lasitehdas. Saveron postinumeroalueen (45460 Savero) väkiluku on 179 (31. joulukuuta 2024).

## Aiheesta muualla
*Savero.fi
Karel Vejmelka

**Karel Vejmelka** (s. 25. toukokuuta 1996 Třebíč, Tšekki) on tšekkiläinen jääkiekkomaalivahti, joka edustaa NHL:ssä pelaavaa Utah Mammothia. Nashville Predators varasi hänet NHL:ään viidennellä kierroksella . Isokokoisen Vejmelkan vahvuuksiin kuuluvat nopeus ja pelisilmä. 

## Muuta
Vejmelka on kristitty.

## Lähteet
Dominik Furch

**Dominik Furch** (s. 19. huhtikuuta 1990 Praha, Tšekkoslovakia) on tšekkiläinen jääkiekkomaalivahti. Maajoukkueessa Furch on edustanut Tšekkiä vuoden 2016 maailmanmestaruuskilpailuissa.

## Lähteet
Dick Scobee

**Francis Richard "Dick" Scobee** (19. toukokuuta 1939 Cle Elum, Washington – 28. tammikuuta 1986 Cape Canaveral, Florida) oli yhdysvaltalainen astronautti. Scobee sai surmansa avaruussukkula Challengerin räjähdyksessä tammikuussa 1986. Hänen oli määrä toimia lennon komentajana, mutta sukkula tuhoutui 73 sekuntia laukaisunsa jälkeen. Scobeelta jäivät jälkeen vaimo June ja kaksi lasta. 

Asteroidi 3350 Scobee on nimetty hänen muistokseen.

## Lähteet
Grenoblen raitiotieliikenne

**Grenoblen raitiotieliikenne** on raitiotiejärjestelmä, jota käytetään Grenoblen alueella.

## Historia
Grenoblen ensimmäinen raitiotielinja avattiin vuonna 1894. Linjastoja laajennettiin ahkerasti ja vuoteen 1927 mennessä rataverkko oli 103 kilometrin laajuinen. Toinen maailmansota vaikeutti raitiotien liikenöintiä ja ajoittain liikennöinti oli kokonaan pysähdyksissä. Sodan jälkeen linjoja alettiin korvata linja-autoilla ja raitiotie lakkautettiin vuonna 1952.

Raitiotie nousi keskustelunaiheeksi jälleen 1980-luvun alussa ja rakennustyöt aloitettiin vuosikymmenen aikana. Ensimmäinen uusi raitiotielinja aloittikin toimintansa 1987. Kolme vuotta tämän jälkeen avattiin raitiotien toinen linja. Seuraavan kerran raitiotieverkkoa laajennettiin 2000-luvulla, jolloin avattiin linjat C sekä D. Lisäksi 2010-luvulla avattiin linja E.

## Lähteet

## Aiheesta muualla

*Viralliset kotisivut
Markus Korkiakoski

**Markus Korkiakoski** (s. 4. maaliskuuta 1992 Yli-Ii) on suomalainen jääkiekkoilija, joka pelaa jääkiekkojoukkue HC Litomeriecessä.